Document ID: /roh_data/filtered/swiss_laws_in_ROHinterleaved.jsonl.gz/5101

This text was translated from EN into Rumantsch Grischun.

Where, following the final vote, an error of form or wording that does not conform with the results of the parliamentary deliberations is discovered, the Drafting Committee shall instruct the required corrections to be made prior to publication in the Official Compilation of Federal Legislation. An indication must be given of the corrections made. Following the publication of a legislative enactment in the Official Compilation of Federal Legislation, the Drafting Committee may instruct the correction of obvious errors and alterations of a formal nature. An indication must be given of the corrections made. The members of the Federal Assembly must be informed of major corrections.

Sch’i vegnan constatads sbagls formals u formulaziuns che n’expriman betg il resultat da las tractativas parlamentaras en in decret suenter la votaziun finala, ordinescha la Cumissiun da redacziun las rectificaziuns necessarias fin a la publicaziun en la Collecziun uffiziala da las leschas federalas. Questas correcturas ston vegnir inditgadas. Suenter la publicaziun d’in decret en la Collecziun uffiziala da las leschas federalas po la Cumissiun da redacziun ordinar la rectificaziun da sbagls evidents e midadas da natira legislativa tecnica. Questas correcturas ston vegnir inditgadas. Rectificaziuns impurtantas vegnan communitgadas als commembers da l’Assamblea federala.